Moskur á Íslandi

Samkvæmt könnun á visir.is eru 68% svarenda á móti því að leyfð verði bygging mosku í Reykjavík.

Yfirvöld í okkar heimshluta hafa áhyggjur af vaxandi íslamófóbíu. Alls konar vænisýki í garð trúarbragðanna grefur um sig.

Öfgafólk hefur alltaf verið til, bæði innan trúarbragða og stjórnmálahreyfinga en vænisjúkir Evrópubúar sjá hryðjuverkamenn í öllum múslimum.

Ekki er ég múhameðstrúar en ég finn til með fórnarlömbum slíkra fordóma.

Þeir eru ein tegund ofbeldis og vatn á myllu æsingamanna.

Mér finnst ekki nema sjálfsagt að íslenskir múslimar fái að koma sér upp aðstöðu til trúariðkunar. Það er hluti af mannréttindum þeirra.

Stundum er gripið til þeirra raka gegn moskubyggingum á Íslandi að í sumum múslimaríkjum sé kristnum bannað að byggja kirkjur.

Það eru engin rök í málinu. Alla vega ekki kristnum manni.

Jesús sagði ekki:

"Allt sem aðrir menn gera yður, það skuluð þér og þeim gera."

Heldur:

"Allt sem þér viljið að aðrir menn geri yður, það skuluð þér og þeim gera."

Á þessu tvennu er býsna mikill munur.

(Myndin með færslunni gæti verið af íslenskri mosku. Það er á henni snjóföl.)

Fyrri ummæli:
Sammála þér í öllu að ofan Svavar. Einu get ég bætt við. Þar sem Krossinn og fleiri trúfélög fengu að byggja sér aðstöðu af hverju ættu múslimar ekki að fá það.

Hver elur hér á tortryggni í garð Íslams?

Hver er framtíð kristni? Hvað um niðja okkar, börn okkar og afkomendur? Hver verður þeirra trú? Mun Islam leggja álfuna undir sig? Kristni hopar í Evrópu. Fyrir Islam og fyrir guðleysi og tómhyggju. Hvað þarf til að snúa þeirri þróun við? Eða er okkur alveg sama? Ég vona ekki.

Er ekki fullkomlega rökrétt að þeir sem heyra þennan boðskap setji sig upp á móti moskubyggingu til að verja kristni?

||

Hvað áttu við? Finnst þér allt í lagi að biskupinn þinn ali á tortryggni?

||

Tilgangurinn er skýr og það er búa til vígalínur. Þeir og við. Þetta er leið til að reyna að fylkja fólki á bak við kirkjuna með því að mála skrattann á vegginn. Hann er eins og Frjálslyndir að þessu leyti, hann er að reyna að skora stig með því að espa fólk upp í tortryggni. Hann fer líka með prestslega leið með því að nota dylgjur en ekki rök.

||

Heyrðu Svavar! 68% segir nei! Og þá segjum við NEI! Ég hef enga þolinmæði gagnvart þessu fólki! Öfgafullt eða ekki! Vil ekki sjá þessa mosku.

||

Þröstur: Trúfrelsi er grundvallarmannréttindi. Þetta er ekki spurning um meirihluta eða minnihluta.

||

Þarf maður að hlusta á biskup í ljósi Krists og reyna að eins og mögulegt er að sjá ekki ljóta boðskapinn sem frá honum kemur?

Manstu þegar hann sagði að trúleysi ógnaði mannlegu samfélagi?

||

En væri biskup sem þætti Íslam æskilegt tortryggilegur?

||

Þetta er aldeilis kostulegt. Þú skrifar um að fordómar gagnvart islam séu slæmir en smellur allur í vörn þegar þér er bent á fordómafull orð bislupsins þíns í garð islam.

Skyndilega tengjast orð biskups ekki hugleiðingu þinni. Þótt þau séu að sönnu íslamófóbísk og fordómafull.

||

Nei... Óli.. Þetta er spurning um almenna skynsemi! Eitthvað sem vantar greinilega í ykkur báða! En það er alveg ljóst að þið eruð góðir að deila við hvorn annan þannig að ég bið ykkur vel að lifa...

||

Verst að þú ert ekki biskup.

||

http://www.thereligionofpeace.com/ - samantekt á staðreyndum.

Síða með efni um allt það sem þú þarft til að skilja að "umburðarlyndi" þitt er stórhættulegt þér og öðrum.

Ummæli:
sammmála þínum pistli

Verkefni: Tilfinning
Merking: Gleði